Vyf vas na sakeman ontvoer isEen van die verdagtes (Foto: SAPD) ŉ Zimbabwiër en nog vier verdagtes is in hegtenis geneem in verband met die ontvoering van ŉ sakeman van Midrand. Die Zimbabwiër se vrou en meisie is onder die verdagtes. Volgens brig. Athlenda Mathe, polisiewoordvoerder, is die sakeman op 18 Januarie ontvoer en het die ontvoerders ŉ losprys van sy familie en sakevennote geëis. ŉ Multidissiplinêre span onder leiding van die nasionale ontvoeringseenheid het die verdagtes by huise in onder andere Pretoria en Johannesburg vasgetrek, het Mathe gesê. Daar is op ŉ Toyota Corolla en ŉ Toyota Quantum, asook verskeie selfone en SIM-kaarte beslag gelê.